CFR Cluj: R. Sava – Mogoș, Boben, Ajeti, Camora – Muhar, Keita, Tachtsidis – C. Deac, Bîrligea, Otele. Rezerve: Hindrich, Bălgrădean, Cr. Manea, Abeid, M. Ilie, Aussi, R. Filip, Avounou, Fica, Serebe, Michael. Antrenor: Adrian Mutu
Hermannstadt: Căbuz – Butean, Găman, Bejan, Opruț – Balaure, Murgia, Mino Sota, I. Stoica – G. Iancu, D. Paraschiv. Rezerve: Muțiu, I. Pop, Etienne, Antoche, Ngoma, Dr. Iancu, Neguț, Biceanu, Oroian, Jipa, Ciubotaru, Fonseca. Antrenor: Marius Măldărășanu
Etapa 30 din SuperLiga este ultima rundă a sezonului regulat. Vineri, sâmbătă, duminică și luni sunt programate câteva partide esențiale pentru configurația clasamentului înainte de startul play-off-ului și play-out-ului. Printre acestea, și meciul din Gruia, CFR Cluj – FC Hermannstadt.
Meciul este unul cu o miză foarte importantă pentru oaspeți, care încă speră la o calificare în play-off. Calculele sibienilor au fost încurcate de înfrângerea cu 0-1 înregistrată pe terenul lui Dinamo, acum două etape. Totuși, trupa lui Marius Măldărășanu speră în continuare.
Pentru a se clasa între primele 6 echipe, la finalul sezonului regulat, FC Hermannstadt este obligată să câștige pe terenul formației de pe locul 3, CFR Cluj. Victoria nu este un garant al succesului, însă, deoarece sibienii au nevoie să fie îndeplinite și de alte condiții. Pe lângă cele trei puncte din Gruia, sibienii au nevoie ca Farul și UTA să piardă, iar U Cluj și Sepsi să nu câștige.
Nici pentru CFR Cluj meciul nu este lipsit de miză. Oamenii lui Adrian Mutu vin după două egaluri consecutive, ambele în deplasare. A fost 1-1 cu Farul Constanța și 2-2 pe terenul celor de la Oțelul Galați. Astfel, CFR a rămas la 14 puncte în spatele celor de la FCSB și are nevoie neapărat de victorie.
Dacă reușește să câștige contra Sibiului, CFR Cluj va intra în play-off cu 27 de puncte. Ardelenii le-ar face galerie rapidiștilor în derby-ul cu FCSB, pentru ca roș-albaștrii să intre în faza finală a sezonului cu doar 32 de puncte. Acest lucru s-ar traduce prin doar 5 puncte de recuperat pentru ardeleni. Numai că Rapid vrea și ea campionatul.
Meciul din Gruia, care se joacă vineri, 8 martie, de la 20:00, va fi putea fi urmărit în direct, pe canalele Digisport 2, Prima Sport 2 și Orange Sport 3. Puteți urmări partida și în format LIVE VIDEO pe FANATIK.ro.
De la aceeași oră, se joacă și meciurile Dinamo – UTA, FC Botoșani – Farul, FC Voluntari – U Cluj și Petrolul – Sepsi Sf. Gheorghe. Toate partidele sunt importante în contextul luptei pentru accesul în play-off.
Ultima etapă a sezonului regulat din SuperLiga începe vineri, cu partidele decisive pentru play-off, și continuă până luni, 11 martie, când se desfășoară meciul dintre Oțelul Galați și Politehnica Iași. La aceeași oră cu CFR Cluj – FC Hermannstadt se joacă și Dinamo – UTA, FC Botoșani – Farul, FC Voluntari – U Cluj și Petrolul – Sepsi Sf. Gheorghe. În următoarele zile, vor avea loc partidele:
În zona superioară a clasamentului, adică cea de care sunt interesate CFR Cluj și FC Hermannstadt, situația arată astfel, după 29 de etape:
Înaintea meciului CFR Cluj – FC Hermannstadt, bookmakerii au pregătit câteva cote interesante pentru pariori. Victoria echipei lui Adrian Mutu are cota 1,75, egalul este cotat cu 3,65, iar 2 solist are cota 5,00.
Atât CFR Cluj, cât și Hermannstadt au încasat goluri în ultimele două etape. Cota pentru "ambele marchează" este 2,05, iar dacă se merge pe varianta contrarie, cota este de 1,72.
Meciul din Gruia va fi, cu siguranță, unul foarte disputat, iar ochii vor fi și pe brigada de arbitri. La centru va fi Istvan Kovacs, asistat de Vasile Marinescu și Ovidiu Artene. În camera VAR, disponibilă pentru toate meciurile disputate vineri, va fi Cătălin Popa.
Ambele echipe speră la victorie și la sprijin indirect venit de la derby-ul Rapid – FCSB, în cazul ardelenilor, respectiv dinspre partidele care se dispută la aceeași oră, în cazul sibienilor.